Na temelju odredbe članka 82. Pravilnika o proračunskom računovodstvu i računskom planu (Narodne novine br. 124/14, 115/15, 87/16, 3/18, 126/19 i 108/20), te članka 29. Statuta Općine Tompojevci ("Službeni vjesnik" Vukovarsko-srijemske županije broj 4/21 i 19/22) Općinsko vijeće Općine Tompojevci na 16. sjednici održanoj dana 14. lipnja 2023. godine, donijelo je:

**ODLUKU O RASPODJELI REZULTATA**

**POSLOVANJA PO GODIŠNJEM IZVJEŠTAJU O IZVRŠENJU PRORAČUNA ZA 2022. GODINU**

**Članak 1.**

 Ovom se Odlukom utvrđuje raspodjela rezultata poslovanja utvrđenog Godišnjim izvještajem o izvršenju Proračuna Općine Tompojevci za 2022. godinu kako slijedi:

|  |  |  |
| --- | --- | --- |
| Broj računa | Naziv računa | Stanje 31.12.2022. |
| 92211 | Višak prihoda poslovanja  | 2.474.442,46 |
| 92222 | Manjak prihoda od nefinancijske imovine  | -2.793.535,54 |
| 922 | Manjak prihoda i primitaka  | **-319.093,08** |

**Članak 2.**

 Manjak prihoda od nefinancijske imovine u iznosu od 2.793.535,54 kn / 370.765,87 eura. rezultat je nabave nefinancijske imovine tijekom 2022. godine za što su u Proračunu Općine Tompojevci za 2022. godinu bila osigurana financijska sredstva iz prihoda poslovanja.

**Članak 3.**

Slijedom navedenog u članku 1. i 2. ove Odluke te nakon sučeljavanja viška prihoda poslovanja s manjkom prihoda od nefinancijske imovine utvrđuje se manjak prihoda kao financijski rezultat poslovanja za 2022. godinu u iznosu od 319.093,08 kn /42.350,93 eura koji se pokriva iz raspoloživih sredstava iz prethodnih godina koja su sa 01.01.2022. godine iznosila 1.742.927,36 kn / 231.326,20 eura.

**Članak 4.**

Sučeljavanjem prenesenog viška prihoda / rezultat poslovanja iz prethodnih godina sa manjkom prihoda kao financijskim rezultatom slijedom navedenog u članku 3. utvrđen je preostali višak prihoda 31.12.2022. u iznosu od 1.423.834,28 kn / 188.975,28 eura.

**Članak 5.**

 Višak prihoda/ rezultat poslovanja utvrđen u članku 4. sastoji se od sljedećih izvora financiranja:

1. Neutrošeni Prihodi za posebne namjene iznose 855.489,29 kn / 113.542,94 eura a odnose se na komunalnu naknadu 714,18 kn /94,79 eura, grobnu naknadu 48.889,40 kn / 6.488,74 eura, šumski doprinos 11.383,19 kn / 1.510,80 eura, pravo služnosti 1,02 kn/0,14 eura, zakup i dugogodišnji zakup poljoprivrednog zemljišta u vlasništvu RH 781.311,25 kn /103.697,82 eura, prodaje poljoprivrednog zemljišta u vlasništvu RH 13.190,25 kn /1.750,65 eura,
2. Neutrošeni Opći prihodi i i primici u iznosu od 568.344,99 kn / 75.432,34 eura.

**Članak 6.**

 Sredstva iz članka 5. ove Odluke u iznosu od 188.975,28 eura /1.423.834,28 kn rasporedit će se u I. Izmjenama i dopunama Proračuna Općine Tompojevci za 2023. godinu i projekcijama proračuna za 2024. i 2025. godinu kao izvor financiranja 9.

**Članak 7.**

Ova Odluka stupa na snagu prvog dana od dana objave u „Službenom vjesniku“ Vukovarsko-srijemske županije“.

KLASA: 400-05/23-01/03

URBROJ: 2196-26-02-23-1

Tompojevci, 14. lipanj 2023. godine

OPĆINSKO VIJEĆE OPĆINE TOMPOJEVCI

 PREDSJEDNIK OPĆINSKOG VIJEĆA

 Ivan Štefanac